Document ID: 31996R0478

KOMMISSIONENS FORORDNING (EF) Nr. 478/96 af 18. marts 1996 om ændring af forordning (EF) nr. 3238/94 vedrørende fastsættelsen og administrationen af de variable elementer for visse varer med oprindelse i Polen, Ungarn, Rumænien, Bulgarien, Tjekkiet, Slovakiet, Litauen, Letland og Estland fremkommet ved forarbejdning af landbrugsprodukter som anført i bilagene til Rådets forordning (EF) nr. 3448/93
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2, og
ud fra følgende betragtninger:
Kommissionens forordning (EF) nr. 3238/94 (2), ændret ved forordning (EF) nr. 1795/95 (3), fastsatte for 1995 de kontingenter, inden for hvilke visse landbrugsprodukter med oprindelse i Polen, Rumænien, Bulgarien, Tjekkiet og Slovakiet kan indføres til nedsat landbrugselement i henhold til den Europaaftale, der er indgået med nævnte lande; disse kontingenter bør videreføres for 1996; forordning (EF) nr. 3238/94 bør ændres i overensstemmelse hermed;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for Bilag II -
UDSTEDT FØLGENDE FORORDNING:
Artikel 1
I forordning (EF) nr. 3238/94 foretages følgende ændringer:
1. Artikel 1, stk. 1, affattes således:
»1. Fra 1. januar til 31. december 1996 indføres de varer med oprindelse i Polen, Rumænien, Bulgarien, Tjekkiet og Slovakiet, som er opført i bilag I, II, III, IV og V til denne forordning, til nedsat landbrugselement inden for rammerne af de årlige kontingenter og på de i hvert bilag fastsatte betingelser.«
2. Bilagene affattes som angivet i bilag I, II, III, IV og V til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. marts 1996.

Labels: 3
17
18